U Srednjoj školi dr. Antuna Barca u organizaciji Gradskog društva Crvenog križa Crikvenica 20. Ožujka održano je 6. gradsko natjecanje mladeži Hrvatskog Crvenog križa na kojem su sudjelovali učenici s područja Grada Crikvenice i Općine Vinodolske. U kategoriji podmlatka natjecale su se ekipe iz OŠ Jurja Klovića iz Triblja i OŠ Zvonka Cara Crikvenica, a kategoriji mladeži dvije ekipe iz SŠ dr. Antuna Barca Crikvenica. Pismeni dio obuhvatio je provjeru znanja o pokretu Crvenog križa te međunarodnom humanitarnom pravu i pravu djece, dok se praktični dio odnosio na pružanje prve pomoći unesrećenima. **Pobjednička ekipa OŠ Zvonka Cara** u kategoriji podmlatka te ekipa mladeži „Zadruga Šćiran” odlaze na županijsko natjecanje koje će se održati u Novom Vinodolskom 10. travnja. Predsjednik GDCK Crikvenica dr. Damir Avdagić zahvalio se gradonačelniku Damiru Rukavini na pokroviteljstvu, svim sudionicima, školama, voditeljima, učenicima te brojnim volonterima, aktivistima i zdravstvenim djelatnicima koji sudjeluju u radu ove humanitarne organizacije. Istaknuo je kako su ekipe iz Crikvenice na županijskim natjecanjima do sada osvajale visoka mjesta te i ove godine očekuju dobre 6. GRADSKO NATJECANJE MLADEŽI HRVATSKOG CRVENOG KRIŽA rezultate. Cilj je uključiti što više djece i mladih u rad Crvenog križa te ih raduje što je njihov broj svake godine sve veći. Svim sudionicima uručene su zahvalnice, a pobjedničkim ekipama pokloni gradonačelnika.

Diana Gašparović